Sericostomatidae

* Se systematisk inndeling

**Sericostomatidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende

Middelsstore, gjerne mørke vårfluer. Antennene er omtrent så lange som forvingen. Hodet mangler punktøyne (ocelli), maksillarpalpene består av to eller tre ledd hos hannene, fem hos hunnene. Hannens palper er forlenget og krummet oppover foran hodet. Vingene er forholdsvis smale, røykfargede, med kraftig årenett med få tverr-årer. For- og mellombeina har vanligvis to sporer, bakbeina fire. Larvene ligner på de til familien Limnephilidae men skiller seg fra disse på at de mangler et "horn" på buksiden av første kroppsledd (prosternum). Larvene har ofte en kvast av lange hår bakerst, rett ovenfor krokene de holder seg fast i huset med.

## Levevis
Larvene kan finnes i ulike ferskvanns-miljøer, både i rennende og stillestående vann, i kaldt vann, men også nær varme kilder. De lager et krumt, kjegleformet hus av sandkorn holdet sammen med silke. Av de norske artene er larven til *[[Notidobia ciliaris]]* knyttet til trerøtter i skogsbekker, mens larven til *[[Sericostoma personatum]]* kan finnes på steinete bunn både i rennende og stillestående ferskvann. Larveutviklingen kan ta opptil tre år.

## Utbredelse
Familien er utbredt i Nord-Amerika, den palearktiske sone, Sørøst-Asia og tempererte områder på den sørlige halvkulen, men mangler stort sett i tropene.

## Systematisk inndeling / norske arter

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Sericostomatoidea
******* Familien Sericostomatidae Stephens, 1836
******** Slekten *[[Aclosma]]* Morse, 1974 – 2 arter
******** Slekten *[[Agarodes]]* Banks, 1899 – 12 arter
******** Slekten *[[Asahaya]]* Schmid, 1991 – 1 art
******** Slekten *[[Aselas]]* Barnard, 1934 – 1 art
******** Slekten *[[Cerasma]]* McLachlan, 1876 – 2 arter
******** Slekten *[[Cheimacheramus]]* Barnard, 1934 – 2 arter, Sør-Afrika og Madagaskar
******** Slekten *[[Fattigia]]* Ross & Wallace, 1974 – 1 art
******** Slekten *[[Grumicha]]* Mueller, 1879 – 1 art
******** Slekten *[[Gumaga]]* Tsuda, 1938 – 6 arter
******** Slekten *[[Myotrichia]]* Schmid, 1955 – 1 art
******** Slekten *[[Notidobia]]* Stephens, 1829 – 8 arter, 5 i Europa. I Norge:
********* *[[Notidobia ciliaris]]* (Linnaeus, 1761)
******** Slekten *[[Notidobiella]]* Schmid, 1955 – 3 arter
******** Slekten *[[Oecismus]]* McLachlan, 1876 – 5 arter, 4 i Europa
******** Slekten *[[Parasericostoma]]* Schmid, 1957 – 10 arter
******** Slekten *[[Petroplax]]* Barnard, 1934 – 4 arter
******** Slekten *[[Rhoizema]]* Barnard, 1934 – 5 arter, Sør-Afrika og Madagaskar
******** Slekten *[[Schizopelex]]* McLachlan, 1876 – 8 arter, 3 i Europa
******** Slekten *[[Sericostoma]]* Latreille, 1825 – 29 arter, 14 i Europa. I Norge:
********* *[[Sericostoma personatum]]* (Kirby & Spence, 1826)

## Kilder

* Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8
* Fauna Europaea, utbredelsesdatabase over europeiske dyr 
* Biological Indicators of Watershed Health - Sericostomatidae - med bilder av larver

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
* Bildegalleri over nordamerikanske arter